A határozati javaslat elfogadásához

egyszerű többség szükséges!

**XIV. Előterjesztés**

**Bodolyabér KÖZSÉG Önkormányzatának KÉPVISELŐ-TESTÜLETÉNEK**

**2024. október 8. napján 1800 órakor tartandó rendes, nyilvános ülésére**

**Tárgy: A Pécsi Tankerületi Központ által meghatározott általános iskolai körzethatárok véleményezése, bővítésének kérése**

**Előterjesztő: Horváth Zoltánné** polgármester

**Törvényességi ellenőrzést végezte: Epstein Ferenc** jegyző

Tisztelt Képviselő-testület!

A Pécsi Tankerületi Központ TK/014/00690-1/2024 ügyiratszámú levelében értesítette az Önkormányzatot, hogy a nemzeti köznevelésről szóló 2011. évi CXC. törvény 50.§ (8) bekezdése alapján a kormányhivatal meghatározza és közzéteszi az iskolák felvételi körzetét, továbbá - a köznevelés-fejlesztési tervvel összhangban - a pedagógiai szakszolgálatot ellátó intézmény működési körzetét. A felvételi körzetek megállapításához a kormányhivatalnak be kell szereznie az érdekelt települési önkormányzatok véleményét.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1) bekezdése alapján a felvételi körzetek megállapításához az illetékes tankerületi központ minden év október 15. napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. Az illetékes tankerületi központ december 1-jéig tájékoztatja a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot a kijelölt körzetek tervezetéről.

A kért adatokat az alábbi táblázat tartalmazza:

|  |
| --- |
| **Kökönyösi Gimnázium Magyarszéki Általános Iskolájába járó hátrányos helyzetű gyermekek létszáma 2024. október 1. napján** |
| **Település** | **Hátrányos helyzetű tanulók száma** | **Halmozottan hátrányos helyzetű tanulók száma** | **Összesen** |
| Magyarszék | 1 | 0 | **1** |
| Liget | 5 | 2 | **7** |
| Mecsekpölöske | 0 | 0 | **0** |
| Bodolyabér | 2 | 0 | **2** |
| Magyarhertelend | 4 | 1 | **5** |
| Oroszló | 2 | 0 | **2** |
| Összesen: | **17** |

Kérem a Tisztelt Képviselő-testületet, hogy az előterjesztést tárgyalja meg és a határozati javaslatot támogatni szíveskedjék!

**Határozati javaslat:**

Bodolyabér Község Önkormányzat Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése és nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31) EMMI rendelet 24. § (1) bekezdése alapján az alábbi határozatot hozza:

a.) A Kökönyösi Gimnázium Magyarszéki Általános Iskola 2025/2026 tanévre vonatkozó felvételi körzethatára Bodolyabér Község Önkormányzat közigazgatási területére történő megállapítását támogatja.

b.) A Pécsi Tankerületi Központ által kért általános iskolába járó hátrányos helyzetű gyermekek létszámát tartalmazó beszámoló táblázatot a Képviselő-testület megismerte és elfogadta.

|  |
| --- |
| **Kökönyösi Gimnázium Magyarszéki Általános Iskolájába járó hátrányos helyzetű gyermekek létszáma 2024. október 1. napján** |
| **Település** | **Hátrányos helyzetű tanulók száma** | **Halmozottan hátrányos helyzetű tanulók száma** | **Összesen** |
| Magyarszék | 1 | 0 | **1** |
| Liget | 5 | 2 | **7** |
| Mecsekpölöske | 0 | 0 | **0** |
| Bodolyabér | 2 | 0 | **2** |
| Magyarhertelend | 4 | 1 | **5** |
| Oroszló | 2 | 0 | **2** |
| Összesen: | **17** |

**Határidő:** 2024. október 15.

**Felelős:** Horváth Zoltánné polgármester

Bodolyabér, 2024. 10. 11. Horváth Zoltánné sk.

polgármester